stanford-oval/wikipedia huggingface dataset:
דניאלה ספקטור
הערות שוליים

↑  אסף נבו, ‏דניאלה ספקטור: "הייתי עלה תאנה נידף ברוח המזרחית", באתר ‏מאקו‏, 14 בנובמבר 2010
1 2  nrg תרבות, תחנות התרבות של דניאלה ספקטור, באתר nrg‏, 1 בדצמבר 2014
↑  תמונה של הרכב הבנות ליליפות, בו הייתה חברה דניאלה בגיל נוער, בדף הפייסבוק של דניאלה ספקטור
↑  המיני אלבום של דניאלה פפיש (2006), באתר סטריאו ומונו
↑   כלא - עדי הראל, סרטון  באתר יוטיוב
↑  אלבום הבכורה של ספקטור, באתר bandcamp
↑  בועז כהן, אתה אומר לי דברים, בסוף תשכח גם אותי, בבלוג לונדון קולינג
↑  אסף לבנון, ‏הכוכבת שמתחילה לחיות, באתר ‏מאקו‏, 8 בדצמבר 2009
↑  המצעד השנתי של ישראל: דודו אהרון הוא הזוכה הגדול, באתר ‏מאקו‏, 5 בספטמבר 2010
↑  פוסט על השיר "נוף", בדף הפייסבוק של דניאלה ספקטור
↑  ביקורת: דניאלה ובן ספקטור, Love Is, באתר יוסמיוסיק
↑  ביקורת: דניאלה ובן ספקטור, Cut It Out, באתר יוסמיוסיק, פברואר 2011
↑  שגיא בן נון, למה בשיא ההצלחה ברחה דניאלה ספקטור לברלין?, באתר nrg‏, 21 באפריל 2013
↑  טל גורדון,הדברים היפים באמת: דניאלה ספקטור, באתר הבמה, 21 בינואר 2015
↑  ביקורת: פסטיבל הפסנתר, גבע אלון ודניאלה ספקטור, באתר יוסמיוסיק, אוקטובר 2015
↑  עמוס אורן, גבע אלון ודניאלה ספקטור: מתמסרים, באתר הבמה, 27 בדצמבר 2015
↑   דניאלה ספקטור וגבע אלון - זמר נוגה, סרטון  באתר יוטיוב
↑  פוסט על השיר "זמר נוגה", בדף הפייסבוק של דניאלה ספקטור
↑  לירון שמם, דניאלה ספקטור: "יש דברים בהיריון ובלידה שהיו כמו פטיש על הראש", באתר מגזין את, 7 במרץ 2019
↑  דודי פטימר, ‏טקסטים קשים לעיכול ולחנים מתקתקים: דניאלה ספקטור כובשת באלבום חדש, באתר מעריב אונליין, 29 בדצמבר 2019
↑  תימורה לסינגר, ‏באמצע: למה דניאלה ספקטור נשמעת אותו הדבר באלבום "בהתחלה", באתר גלובס, 18 בינואר 2020
↑  יובל אראל, כפיר ריפשטוס, יום חנויות התקליטים 2020 פרק א' - יובל אראל, בבלוג של יובל אראל, מגזין מוזיקה ותרבות, 29 באוגוסט 2020
↑  יובל אראל‏, פס קול פתיחת שבוע 03.03.2024, בבלוג של יובל אראל, מגזין מוזיקה ותרבות, 3 במרץ 2024
↑  יובל אראל‏, דניאלה ספקטור – סימן טוב, בבלוג של יובל אראל, מגזין מוזיקה ותרבות, 31 ביולי 2024
↑  https://www.facebook.com/danielaspector1/posts/pfbid02EcFk5o8Y7FzTcT2SxcMTrDYnaG4a6EBqZ7rJAU3sBTnpgcnKgQSNRf4BzNQe1jnbl, www.facebook.com
| --- | --- |
בקרת זהויות :  NLI: 987007303129405171  LCCN: n2018069823  MusicBrainz: f0fec5b1-0cc4-4f7f-bd6b-5a48ec708625  VIAF: 298344047   WorldCat (עם VIAF): 298344047
דניס - דני שובבני (סרט)

| --- | --- |

כרזת הסרט
 מבוסס על:  דני שובבני (קומיקס) 
 בימוי:  ניק קסל 
 הופק בידי:  ג'ון יוז
 תסריט:  ג'ון יוז 
 עריכה:  אלן היים 
 שחקנים ראשיים:  וולטר מתאו מייסון גמבל ג'ואן פלורייט ליאה תומפסון כריסטופר לויד
 מוזיקה:  ג'רי גולדסמית
 צילום:  תומאס אקרמן 
 מדינה:  ארצות הברית ארצות הברית
 חברת הפקה:  גרייט אוקס הפקות, האנק קטצא'ם 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 25 ביוני 1993
 משך הקרנה:  95 דקות
 שפת הסרט:  אנגלית
 סוגה:  סרט קומדיה 
 הכנסות באתר מוג'ו:   dennisthemenace
 סרט הבא:  דני שובבני מכה שנית 
 דף הסרט ב־IMDb
 
דניס - דני שובבני (במקור: Dennis the Menace) הוא סרט קומדיה אמריקאי משנת 1993 בבימויו של ניק קאסל ובהפקתו של ג'ון יוז, אשר מבוסס על רצועת הקומיקס "דני שובבני" מאת האנק קטצ'אם.
תקציר העלילה

בסרט זה, דניס נאלץ לגור באופן זמני אצל מר וילסון בעקבות נסיעתם של הוריו לעבוד בערים אחרות, אף על פי שמר וילסון שונא את דניס בגלל תעלוליו. באותו זמן מגיע גנב בשם סם המאיים להפר את שלוות העיירה, אולם בסוף דניס תופס אותו וסם נכלא.
צוות השחקנים

וולטר מתאו - מר וילסון
מייסון גמבל - דניס מיצ'ל
ג'ואן פלורייט - מרתה וילסון
ליאה תומפסון - אליס מיצ'ל
רוברט סטנטון - הנרי מיצ'ל
כריסטופר לויד - סאם הגנב
נטשה ליון - פולי
Pitorro de Coco

"Pitorro de Coco" (נכתב: "PIToRRO DE COCO"; ובעברית: "פיטורו קוקוס") הוא שיר מאת הראפר הפוארטוריקני באד באני. השיר יצא ב-26 בדצמבר 2024, דרך רימאס כסינגל השני מתוך אלבומו השישי Debí Tirar Más Fotos.
הלחנה

"Pitorro de Coco" נקרא על שם רום פוארטוריקני (Pitorro).
במילותיו, עוסק בשברון הלב של באד באני על מאהבת לשעבר במהלך החגים. הוא מדבר על נושאים כמו בדידות ונוסטלגיה ככל שהשנה החדשה מתקרבת. סוג השיר מתחבר לשורשיו של באד באני עם סגנון ג'יבארו (אנ') טהור, שהוא ז'אנר אפרו-קריבי מסורתי מפוארטו ריקו.
בשיר יש דגימה מהשיר "Si Yo Fuera Alcalde" של Chuíto el de Bayamón.
קליפ

קליפ רשמי יצא לסינגל ב-31 בדצמבר 2024. בבימויו של בניטו אנטוניו בעצמו ורוביסון פלוריאן, בקליפ נראה באד באני לבוש בחליפה כחולה בגוון בייבי בלו, משקפי שמש וכובע חורפי באמצע מסיבת ראש השנה האזרחית. וברקע האנשים מסביבו יושבים, מדברים וחוגגים את השנה החדשה. במהלך הקליפ עוברות מספר נשים צעירות ואישה מבוגרת המחלקת עוגיות ליושבים, בעוד שבאד באני יושב על כיסא פלסטיק במרכז הפריים ושר על געגועיו לאהובתו במהלך החג. באחת הסצנות מגיעה אחת הנשים הצעירות ומעבירה לו זיקוק ופחית משקה ומתחילה בריקוד טוורק בניסיון לפתות את באד באני, אך האנשים הסובבים אותו עוצמים את עיניו.
עם סצנת הסיום, מדליק באד באני את הזיקוק אותו קיבל מהבחורה, והמצלמה מתרחקת למראה ילדה ישנה על כיסא ואדם על כיסא אחר אוכל.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 33 |  |
|  אקוודור | בילבורד | 16 |  |
|  ארגנטינה | ארגנטינה הוט 100 | 72 |  |
|  ארצות הברית | בילבורד הוט 100 | 50 |  |
|  ארצות הברית | מצעד השירים הלטיניים | 10 |  |
|  בוליביה | בילבורד | 22 |  |
|  ספרד | PROMUSICAE | 11 |  |
|  פורטוגל | מצעד הסינגלים הפורטוגזי | 36 |  |
|  צ'ילה | בילבורד | 25 |  |
|  צרפת | SNEP | 177 |  |
|  קולומביה | בילבורד | 20 |  |
|  קוסטה ריקה | FONOTICA | 19 |  |
הערות שוליים

↑  זיו לנצ'נר, ‏תרצו – תשתו: הדרינקים הכי "מעניינים", באתר מעריב אונליין, 26 באפריל 2016
↑  Anagricel Duran, Bad Bunny shares new single 'Pitorro de Coco’ and announces new album ‘Debí Tirar Más Fotos’, NME, ‏2024-12-26 (באנגלית בריטית)
↑  Isabela Raygoza, Bad Bunny Announces New Album ‘Debí Tirar Más Fotos’ & Releases Surprise Single ‘Pitorro de Coco’, Billboard, ‏2024-12-26 (באנגלית אמריקאית)
↑  Bad Bunny's 'PIToRRO DE COCO' - Discover the Sample Source, WhoSampled (באנגלית)
↑  Bad Bunny (31 בדצמבר 2024). BAD BUNNY - PIToRRO DE COCO (Video Oficial) | DeBÍ TiRAR MáS FOToS. נבדק ב-31 בדצמבר 2024. {{cite AV media}}:  (עזרה)
↑  Isabela Raygoza, Bad Bunny Ends 2024 by Dropping the ‘Pitorro de Coco’ Music Video: Watch, Billboard, ‏2024-12-31 (באנגלית אמריקאית)
↑  Tomás Mier, Bad Bunny Starts a Simpy New Year in 'Pitorro de Coco' Video, Rolling Stone, ‏2024-12-31 (באנגלית אמריקאית)
↑  Bad Bunny (2024-12-31), BAD BUNNY - PIToRRO DE COCO (Video Oficial) | DeBÍ TiRAR MáS FOToS, נבדק ב-2025-02-09
↑  https://www.billboard.com/artist/Bad-Bunny/chart-history/GLO
↑  https://www.billboard.com/artist/bad-bunny/chart-history/i22/
↑  Bad Bunny | Biography, Music & News, Billboard (באנגלית אמריקאית)
↑  https://www.billboard.com/artist/bad-bunny/chart-history/hsi/
↑  https://www.billboard.com/artist/bad-bunny/chart-history/htl/
↑  https://www.billboard.com/artist/bad-bunny/chart-history/i27/
↑  https://www.elportaldemusica.es/lists/top-100-canciones/2025/01
↑  https://www.audiogest.pt/uploads/files/file_2025-01-28-18-00-17.pdf
↑  https://www.billboard.com/artist/bad-bunny/chart-history/i25/
↑  https://snepmusique.com/les-tops/le-top-de-la-semaine/top-albums/?categorie=Top%20Singles&semaine=03
↑  https://www.billboard.com/artist/bad-bunny/chart-history/i24/
↑  https://fonotica.com/top-radio-y-tv
1959 בספורט

| 0 | 1 | 2 | 3 |
| --- | --- | --- | --- |
|  |  | 1959  בספורט |  |
< · 1957 · 1958 — 1959 — 1960 · 1961 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

ג'ירו ד'איטליה - צ'אלי גאול (לוקסמבורג לוקסמבורג)
טור דה פראנס - פדריקו בהמונטס (ספרד ספרד)
וואלטה אספניה - אנטוניו סוארס (ספרד ספרד)
טניס > המנצחות בתחרויות הגראנד סלאם

אליפות אוסטרליה הפתוחה - מרי קרטר (אוסטרליה אוסטרליה)
אליפות צרפת הפתוחה - כריסטין טרומן (בריטניה בריטניה)
אליפות וימבלדון - מריה בואנו (ברזיל ברזיל)
אליפות ארצות הברית הפתוחה - מריה בואנו (ברזיל ברזיל)
טניס > המנצחים בתחרויות הגראנד סלאם

אליפות אוסטרליה הפתוחה - אלכס אולמדו (ארצות הברית ארצות הברית)
אליפות צרפת הפתוחה -ניקולה פייטרנג'לי (איטליה איטליה)
אליפות וימבלדון - אלכס אולמדו (ארצות הברית ארצות הברית)
אליפות ארצות הברית הפתוחה -ניל פרייזר (אוסטרליה אוסטרליה)
טניס > גביע דייוויס

נבחרת אוסטרליה (אוסטרליה) זכתה בגביע דייוויס לאחר ניצחון 2-3 על נבחרת ארצות הברית (ארצות הברית).
כדורגל > קופה אמריקה

נבחרת ארגנטינה (ארגנטינה) ניצחה את נבחרת ברזיל (ברזיל)
כדורגל > קופה אמריקה > גביע אירופה לאלופות

ריאל מדריד (ספרד ספרד) זוכה בתואר בפעם הרביעית ברציפות, לאחר ניצחון על סטאד ריימס (צרפת צרפת).
כדורגל > פרסים אישיים > כדור הזהב

אלפרדו די סטפנו (ספרד ספרד) זכה בתואר.
כדורגל > כדורגל לפי מדינות > איטליה

מילאן זוכה בסקודטו.
יובנטוס זוכה בגביע האיטלקי.
כדורגל > כדורגל לפי מדינות > אנגליה

אליפות אנגליה - וולברהמפטון וונדררס זוכה באליפות.
גביע ה-FA - נוטינגהאם פורסט זוכה בגביע.
כדורגל > כדורגל לפי מדינות > ארגנטינה

סן לורנסו זוכה באליפות.
כדורגל > כדורגל לפי מדינות > ברזיל

לראשונה נערכה אליפות ברזיל, כאשר הליגה הורכבה מאלופי המדינות השונות. התחרות נערכה לפי שיטת נוקאאוט בעלות שני משחקים. באליפות הראשונה זכתה קבוצת באהיה מהעיר סלבדור.
אליפות סאו פאולו בכדורגל - פלמיירס זוכה בתחרות
אליפות ריו דה ז'ניירו בכדורגל - פלומיננסה זוכה באליפות
כדורגל > כדורגל לפי מדינות > גרמניה

איינטרכט פרנקפורט זוכה באליפות גרמניה.
"שוורץ-וייס אסן" זוכה בגביע הגרמני
כדורגל > כדורגל לפי מדינות > ישראל

הפועל פתח תקווה זוכה בליגת העל בכדורגל.
מכבי תל אביב  תחרות גביע המדינה.
כדורגל > כדורגל לפי מדינות > ספרד

ברצלונה זוכה באליפות ספרד
ברצלונה זוכה בקופה דל גנרליסימו
כדורסל > תחרויות בינלאומיות > אליפות אירופה

נבחרת ברית המועצות (ברית המועצות) זוכה באליפות.
כדורסל > תחרויות בינלאומיות > גביע אירופה לאלופות

א.ס.ק. ריגה (ברית המועצות ברית המועצות) זוכה באליפות
כדורסל > כדורסל לפי מדינות > איטליה

ליגת העל האיטלקית בכדורסל - אולימפיה מילאנו זוכה באליפות.
כדורסל > כדורסל לפי מדינות > ארצות הברית

בוסטון סלטיקס ניצחה ב-NBA (ראה עונת 1958/1959 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים - התחרות נערכה בין הנבחרות. נבחרת מוסקבה זוכה בתואר.
כדורסל > כדורסל לפי מדינות > יוגוסלביה

הליגה היוגוסלבית בכדורסל - אולימפיה ליובליאנה זוכה באליפות.
כדורסל > כדורסל לפי מדינות > ישראל

אליפות ישראל בכדורסל - מכבי תל אביב זוכה באליפות.
כדורסל > כדורסל לפי מדינות > ספרד

ליגת העל הספרדית בכדורסל - ברצלונה זוכה באליפות.
מרוץ מכוניות

22 בינואר - מייק הוטורן, אלוף העולם המכהן נהרג בתאונת מרוצים.
פורמולה 1 - הסתיימה העונה שכללה 9 מרוצים. ג'ון ברבהם (אוסטרליה אוסטרליה) עם מכונית מתוצרת קופר זכה באליפות.
פוטבול > NFL

בולטימור קולטס מנצחת את ניו יורק ג'איינטס 17-23 באליפות ה-NFL במשחק שנערך בבולטימור.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 14 בינואר | 200 מטר מעורב | סילביה רוסקה | ארצות הברית ארצות הברית | הובארט, אוסטרליה | 2:40.3 דקות |
| 19 בפברואר | 800 מטר חופשי | אילזה קונרדס | אוסטרליה אוסטרליה | הובארט, אוסטרליה | 10:11.4 דקות |
| 24 בפברואר | 400 מטר מעורב | סילביה רוסקה | ארצות הברית ארצות הברית | מלבורן, אוסטרליה | 5:41.1 דקות |
| 12 ביולי | 200 מטר גב | סטוקו טנקה | יפן יפן | טוקיו, יפן | 2:37.1 דקות |
| 17 ביולי | 400 מטר מעורב | סילביה רוסקה | ארצות הברית ארצות הברית | רדינג, ארצות הברית | 5:40.2 דקות |
| 19 ביולי | 200 מטר פרפר | בקי קולינז | ארצות הברית ארצות הברית | רדינג, ארצות הברית | 2:37.0 דקות |
| 25 ביולי | 200 מטר חזה | אניטה לונסברו | בריטניה בריטניה | ואלוויק, הולנד | 2:50.3 דקות |
| 26 ביולי | 4x100 מטר מעורב שליחות | נבחרת | הולנד הולנד | ואלוויק, הולנד | 4:51.5 דקות |
| 2 בספטמבר | 100 מטר פרפר | ננסי ראמי | ארצות הברית ארצות הברית | שיקגו, ארצות הברית | 1:09.1 דקות |
| 6 בספטמבר | 4x100 מטר מעורב שליחות | נבחרת | ארצות הברית ארצות הברית | שיקגו, ארצות הברית | 4:44.6 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 10 בינואר | 800 מטר חופשי | ג'ון קונרדס | אוסטרליה אוסטרליה | סידני, אוסטרליה | 8:59.6 דקות |
| 12 בינואר | 400 מטר חופשי | ג'ון קונרדס | אוסטרליה אוסטרליה | מלבורן, אוסטרליה | 4:21.8 דקות |
| 16 בינואר | 200 מטר חופשי | ג'ון קונרדס | אוסטרליה אוסטרליה | סידני, אוסטרליה | 2:02.2 דקות |
| 7 בפברואר | 400 מטר חופשי | ג'ון קונרדס | אוסטרליה אוסטרליה | מלבורן, אוסטרליה | 4:19.0 דקות |
| 6 ביוני | 400 מטר מעורב | יאן בלק | בריטניה בריטניה | קארדיף, בריטניה | 5:08.8 דקות |
| 27 ביוני | 200 מטר מעורב | גארי הינריך | ארצות הברית ארצות הברית | לוס אנג'לס, ארצות הברית | 2:26.1 דקות |
| 11 ביולי | 200 מטר מעורב | לאנס לארסון | ארצות הברית ארצות הברית | סנטה קלרה, ארצות הברית | 2:24.7 דקות |
| 11 ביולי | 200 מטר פרפר | מייק טרוי | ארצות הברית ארצות הברית | לוס אלטוס, ארצות הברית | 2:16.4 דקות |
| 12 ביולי | 200 מטר גב | פרנק מקיני | ארצות הברית ארצות הברית | - | 2:17.9 דקות |
| 21 ביולי | 4x100 מטר חופשי שליחים | נבחרת | ארצות הברית ארצות הברית | טוקיו, יפן | 3:44.4 דקות |
| 22 ביולי | 4x200 מטר חופשי שליחים | נבחרת | יפן יפן | טוקיו, יפן | 8:21.6 דקות |
| 25 ביולי | 200 מטר גב | פרנק מקיני | ארצות הברית ארצות הברית | - | 2:17.8 דקות |
| 26 ביולי | 4x200 מטר חופשי שליחים | נבחרת | יפן יפן | אוסקה, יפן | 8:18.7 דקות |
| 26 ביולי | 200 מטר חופשי | צויושי ימנקה | יפן יפן | אוסקה, יפן | 2:01.5 דקות |
| 26 ביולי | 400 מטר חופשי | צויושי ימנקה | יפן יפן | אוסקה, יפן | 4:16.6 דקות |
קרב מוצב לולים

קרב מוצב לולים הוא קרב שנערך בין שבעה מחיילי סיירת הנח"ל ועשרות מחבלים המשתייכים לזרוע הצבאית של חמאס שתקפו את המוצב וניסו לכבוש אותו במסגרת טבח שבעה באוקטובר.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
מוצב לולים, הנקרא על שם לולי התרנגולות הסמוכים אליו, הוא מוצב מחלקתי. בבוקר השבעה באוקטובר שהו במוצב שבעה חיילים בלבד.
מהלך הקרב

במוצב שהו בבוקר השבעה באוקטובר שבעה לוחמי סיירת הנח"ל: סמ"ר סיוון שני, סמ"ר רז דאהר, סמ"ר אילון גבאי, סמ"ר אור מזרחי וסמ"ר איתי אשכנזי, כולם עומדים לפני תום שרותם הצבאי, ואתם מפקדם סרן תומר שוהם. קשר הצוות, סמ"ר עומר אלפואר, שהה במוצב כרם שלום, שם השתתף בקרב מוצב כרם שלום.
בבוקר האירוע היו החיילים בכוננות עם שחר, והיו הראשונים שהבחינו במחבלים חוצים את גדר הגבול עם רצועת עזה.
בעקבות דיווח ברשת הקשר על חדירת מחבלים דרך הגדר, החיילים עלו על אכזרית ונעו לכיוון הגדר. ליד הגדר ירדו מהנגמ"ש והבחינו במאות מחבלים, חלקם צועדים רגלית וחלקם רכובים על גבי טנדרים, חמושים בנשק רב. לאחר ההיתקלות הראשונית עם המחבלים על הגדר, בהוראת תומר שוהם הכוח התפצל, כאשר חלקו בהובלת תומר ואיתי אשכנזי עלה על תל ופתח משם באש על המחבלים, אשר השיבו באש. די מהר הבינו המחבלים מה מקור הירי, וירו אש מדויקת לכיוון החיילים. תוך זמן קצר תומר ואיתי נפגעו מאש צלפים. איתי ירד מהעמדה המוגבהת בה שהה כדי לבדוק את מצבו של תומר, הבין שהוא נפצע קשה ושגם הוא עצמו נפצע בפניו. הוא המשיך לרדת בעמדה ופגש את אילון. אילון התקדם אל תומר הפצוע, בעוד איתי המשיך להתרחק מקו האש על מנת לחבוש את עצמו. כאשר התחמושת אותה נשאו עמם החיילים החלה לאזול, החליטו לסגת ולפנות את תומר הפצוע לאחור. במוצב נשאר לוחם אחד, אור מזרחי, כדי לשמור על הציוד שלהם. באותו זמן לא ידעו שבעודם מנסים להדוף את המחבלים החוצים את הגדר, קבוצה אחרת של מחבלים כבר חדרה אל המוצב. תוך כדי נסיגה נתקלו באזרח שרכב באזור על אופניים, ולקחו אותו איתם באכזרית. תוך כדי הנסיעה למוצב הזעיקו עזרה ברשת הקשר, אך לא נענו.
כאשר הגיעו למוצב, הבחינו שמבני המוצב מחוררים מכדורים. סריקה של המוצב העלתה שלא נותרו בו מחבלים, אך הם מצאו בו את אור הרוג. הם הכניסו אותו אל מבנה המטבח והתארגנו להגנה על המוצב, ומהר מאוד מצאו עצמם מותקפים מארבעה כיוונים. רז, מקלען נגב, התמקם בעמדה מבוטנת, ממנה הצליח להרוג עשרות מחבלים. בסביבות שעה 14:30 חוליות מחבלים החלו לאגף את המוצב מאחור, באופן שלא אפשר לחיילים להדוף אותם, בעוד תחמושת הנגב אוזלת. תוך כדי הקרב יצרו קשר עם עומר הקשר, וביקשו ממנו להזעיק תגבורת. לבסוף הצליח עומר להכווין מסוק קרב אל המוצב, אך זה התעכב להגיע. לבסוף המסוק הגיע והחל להדוף את המחבלים באש תותחים.
בקרב נהרגו הלוחם סמ"ר אור מזרחי ומפקד הצוות סרן תומר שוהם.
ראו גם

חטיבת הנח"ל במלחמת חרבות ברזל
קרב כרם שלום
קרב מוצב כרם שלום
קרב מוצב סופה
הטבח בכפר עזה
הערות שוליים

↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
1 2 3  יונתן ריגר, ‏"המחבלים במוצב, אני עומד למות": הגיבורים של מוצב לולים חוזרים לקרב ששינה את חייהם, באתר ‏מאקו‏, 13 באוגוסט 2024
↑   סמ"ר אור מזרחי ז"ל, באתר צה"ל
↑   סרן תומר שוהם ז"ל, באתר צה"ל
סקורפיונז

| --- | --- |

 מקום הקמה:  הנובר 
 מוקד פעילות:  גרמניה הנובר, גרמניה
 תקופת הפעילות:  מ-1965
 סוגה:  הארד רוק, רוקנרול, הבי מטאל, רוק
 שפה מועדפת:  אנגלית 
 חברת תקליטים:  פוליגראם, אטלנטיק רקורדס, וורנר מיוזיק גרופ, EMI, RCA רקורדס, מרקורי רקורדס, ברטלסמן מיוזיק גרופ 
 פרסים והוקרה:  פרס התרבות האירופי (2021)  פרס מדינת סקסוניה התחתונה (2014)  בפסקה זו 2 רשומות נוספות שטרם תורגמו 
 אתר רשמי
 חברים
 קלאוס מיינה רודולף שנקר מתיאס יאבס פאבל מצידובה מיקי די
 חברים לשעבר
 Ralph Rieckermann Francis Buchholz Lothar Heimberg Wolfgang Dziony Jürgen Rosenthal Harald Grosskopf Rudy Lenners Herman Rarebell אולי ג'ון רות' Achim Kirschning בפסקה זו 3 רשומות נוספות שטרם תורגמו 
 
סקורפיונז (Scorpions, בעברית: העקרבים) היא להקת הארד רוק גרמנית, אשר הוקמה בשנת 1965 בהאנובר, גרמניה, ששרה בעיקר באנגלית, והיו לה גם מספר קטן של שירים בשפות אחרות כגון גרמנית, ספרדית ואיטלקית.
סגנון הלהקה היה מהפכני לתקופתו, כאשר לצד המוזיקה הרועשת שהיוותה את ניצני הרוק הכבד הם היו מאבות רוק הבלדות שהתאפיין בהמנוני רוק עתירי רגש ומסרים פוליטיים למען השלום וכנגד הרודנות.
אחד משיריה המפורסמים של הלהקה הוא "Wind of Change", שנכתב במהלך שהות הלהקה במוסקבה בשנת 1989 לקראת הופעה (הסקורפיונז היו אחת הלהקות הראשונות שהופיעו במוסקבה בימי טרום התפרקות ברית המועצות). השיר, המדבר על רוחות השינוי, היווה את שיר הסמל של נפילת חומת ברלין והיה להצלחה גדולה. עוד מלהיטי הלהקה: Still Loving You ,Rock You Like a Hurricane, Send Me An Angel, White Dove ועוד רבים.
כיום רק 3 מחברי ההרכב הם גרמנים, אחד פולני ואחד שוודי.
היסטוריה > ראשית הדרך

הלהקה הוקמה ב-1965 בהאנובר שבגרמניה על ידי הגיטריסט רודולף שנקר, החבר היחיד שיישאר בשורות הלהקה לאורך כל שנותיה. הלהקה הושפעה מתחילתה מלהקות הרוק שהיו פופולריות באנגליה באותה תקופה, בייחוד הביטלס, ואת שיריהן ניגנה בהופעות החיות שלה בתחילת דרכה, כשרודולף עצמו מבצע את השירה.
ב-1970 הצטרפו ללהקה הסולן קלאוס מיינה והגיטריסט המוביל מייקל שנקר, אחיו הצעיר של רודולף, כאשר רודולף עצמו משמש כגיטריסט הרית'ם. כשאת ההרכב משלימים הבסיסט לותר היימברג והמתופף וולפגנג דזיאוני, הקליטה והוציאה הלהקה לאור ב-1972 את אלבום הבכורה שלה, Lonesome Crow. מבחינה מוזיקלית היה האלבום שונה בתכלית מהסגנון המוכר שתפתח הלהקה בשנים הבאות, והושפע רבות מסצנת הקראוטרוק, ז'אנר של רוק פרוגרסיבי שהיה נפוץ בגרמניה. על אף שהאלבום לא זכה להצלחה מסחרית כלשהי, הוא הציג לראווה את כישרונו של מייקל שנקר, שעל אף גילו הצעיר (בן 16 בלבד בעת הקלטת האלבום) הפגין יכולות וירטואוזיות כגיטריסט מוביל, ולימים ירכוש לעצמו שם כאגדה בתחום הרוק הכבד.
לאחר יציאתו לאור של Lonesome Crow יצאה הלהקה לסיבוב הופעות ברחבי גרמניה לצורך קידום האלבום, במהלכו שימשה להקת חימום ללהקת הרוק הבריטית UFO. לקראת סיום סיבוב ההופעות הציעה UFO למייקל שנקר להצטרף לשורותיה, הצעה אותה קיבל בתוך זמן קצר. אולי ג'ון רות', חברם של האחים שנקר, סירב לבקשתו של מייקל להחליפו בלהקה באופן קבוע כגיטריסט מוביל, אולם מילא את מקומו באופן זמני עד לסיום סיבוב ההופעות.
בעקבות עזיבתו של מייקל שנקר התפרקה הלהקה. לאחר שסייע רות' לסקורפיונס להשלים את סיבוב ההופעות שלהם בקיץ 1973, הפגינו הן רות' והן רודולף שנקר נכונות להמשיך ולעבוד יחד, אולם שנקר לא רצה להקים לתחייה את ההרכב שהתפרק. תחת זאת הצטרף שנקר למספר חזרות של להקתו של רות', Dawn Road, ובסופו של דבר החליט להצטרף ללהקה, שכללה מלבדם גם את הבסיסט פרנסיס בוכהולץ והמתופף יורגן רוזנטל. כעבור זמן קצר נענה מיינה להזמנתו של שנקר והצטרף ללהקה גם הוא כסולן. על אף שההרכב החדש כלל יותר חברים מ-Dawn Road מאשר חברים מסקורפיונז, החליטה הלהקה לפעול תחת שמה של סקורפיונז, כיוון שזו כבר הפכה לשם מוכר בסצנת הרוק הכבד הגרמנית, שהייתה קטנה ביותר באותו זמן.
בהמשך שנות ה-70 הלכה סקורפיונז וביססה את מעמדה כלהקת הארד רוק והבי מטאל קלאסיים, ועקב הצלחתה הפכה לחלוצת ז'אנר המטאל בגרמניה. סגנון הלהקה באותה תקופה התבסס בעיקר על נגינתו של הגיטריסט אולי ג'ון רות', שהודות לנגינתו עם הסקורפיונז הפך לאחד מהגיטריסטים המוערכים והמשפיעים ביותר בעולם הרוק, ואשר היה מהתורמים המרכזיים לפיתוחו של זרם המטאל הנאו-קלאסי. קולו הגבוה והייחודי של הסולן קלאוס מיינה מילא אף הוא תפקיד מרכזי במוזיקה של הלהקה. על אף שלא זכתה להצלחה מסחרית גדולה במיוחד, המוזיקה של הלהקה בשנות השבעים התאפיינה בסגנון ייחודי ואומנותי שזכה לשבחים רבים מפי מבקרי מוזיקה וחובבי רוק, והיוותה מקור השראה לאומנים מוערכים רבים.
בשנת - 82' הוציאו הסקורפיונז את האלבום "Blackout". אחרי זה בשנת - 84' הסקורפיונז הוציאו את האלבום "Love at First Sting". שני האלבומים האלה היו שיא ההצלחה של הלהקה ומיד אחרי זה יצאו לסיבוב הופעות "Love at First Sting". בזמן סיבוב הופעות זה הוציאו הלהקה אלבום הופעה בשם "World Wide Live": הופעות שכולם רצו לבוא אליהן.
לקראת האלבום "Unbreakable" שנחשב אלבום מאוחר של הלהקה הצטרף ללהקה פאוול מצ'ידווה - הבסיסט הנוכחי.
סקורפיונז בישראל

ב-24 בינואר 2010 נמסרה באתר הלהקה הודעה על פירוקה בשנת 2012 בחודש דצמבר. במהלך שנת 2010 קיימה הלהקה סיבוב הופעות פרידה עולמי; במסגרת סיבוב הופעות זה הופיעה גם בישראל ב-4 באוקטובר 2010.
ב-7 ביולי 2005 הופיעו הסקורפיונז מול עשרות אלפי צופים באצטדיון בלומפילד בתל אביב, בהופעה שזכתה להצלחה רבה וביקורות נלהבות. הזמרת הישראלית ליאל קולט ביצעה בהופעה זו יחד עם הלהקה את השיר "Send Me An Angel" ועוד מספר שירים ידועים של הסקורפיונז.
בשנת 2015 קיימה הלהקה סיבוב הופעות במסגרת 50 שנות פעילות. גם אז הופיעה הלהקה בישראל ב-4 ביולי 2016 בהיכל מנורה לפני קהל שמנה יותר מ-10 אלף אנשים.
ב-9 ביולי 2022 ה'סקורפיונוס' שבו לישראל במסגרת Rock Believer Tour והופיעו בהיכל מנורה. במופע הסקורפיונס נגינו שירים חדשים שהוציאו, וכמובן את הלהיטים "Still Loving You" ו"Wind of Change" בהופעה בהיכל מנורה נראו חברי הלהקה מביעים תמיכה עם דגליי אוקראינה שנזרקו מהקהל.
חברי ההרכב > ההרכב הנוכחי

קלאוס מיינה – שירה
מיקי די - תופים
מתיאס יאבס - גיטרה חשמלית
רודולף שנקר - גיטרה חשמלית
פאבל מציודה - גיטרה באס
חברי ההרכב > חברים לשעבר

ג'יימס קוטאק
מייקל שנקר (אחיו הצעיר של רודולף שנקר)
אולי ג'ון רות'
יורגן רוזנטל
הרמן רארבל
פרנסיס בוכהולץ
קארל היינץ וולמר
לותר היימברג
וולפגנג דזיאוני
אחים קירשנינג
רודי לנרס
ראלף ריקרמן
קורט קראס
קן טיילור
בארי ספארקס
אינגו פואיטס
חברי ההרכב > מנהל

סטיוארט יאנג